Pa darzhas ar brezel, trochet an darempred etre Breizh ha Kembre, Dyfnallt ne baouezas ket da soñjal en hor bro. Neuze, goude aloubadeg Kornôg Europa gant ar Saozon hag an Amerikaned e 1944, e klevas ar cheloù spontus : e vignon an Aotrou Perrot muntret, broadelourien Vreizh lazhet ha karchariet. Klañv-bras e oa dan ampoent. Daoust da se e kavas nerzh a-walch da aozañ ur groaziadeg dre Gembre evit harpañ ar Vretoned heskinet. Ar groaziadeg-se a reas kalz evit gwellaat planedenn an dud toullbachet.